Η **Αγγλική Σχολή Λευκωσίας** (αγγλικά: The English School, Nicosia – τουρκικά: İngiliz Okulu, Lefkoşa) είναι ιδιωτικό σχολείο δευτεροβάθμιας εκπαίδευσης, το οποίο βρίσκεται στη Λευκωσία της Κύπρου. Είναι ένα από τα σχολεία που ορίζονται ως δικοινοτικά, με τους Ελληνοκύπριους και τους Τουρκοκύπριους να εκπαιδεύονται στο σχολείο.

Ιστορία
-------

Ιδρύθηκε το 1900 από τον αγγλικανό ιερέα αιδεσιμώτατο Φρανκ Ντάρβαλ Νιούχαμ (Frank Darvall Newham), κατά τη διάρκεια της Βρετανικής αποικιοκρατίας της Κύπρου. Αρχικά γίνονταν δεκτά στη σχολή μόνο τα παιδιά των Βρετανών αποικιοκρατών του νησιού και οι κτιριακές εγκαταστάσεις της σχολής βρίσκονταν εντός των μεσαιωνικών τειχών της Λευκωσίας. Στις σημερινές κτιριακές της εγκαταστάσεις μετακινήθηκε το 1939.

Η σχολή ξεκίνησε ως ιδιωτική επιχείρηση, αλλά από τις 12 Μαΐου 1930 ο Βρετανός κυβερνήτης είχε πάρει τον πλήρη έλεγχο. Μετά την ανεξαρτησία της Κύπρου από τη βρετανική κατοχή το 1960, ο έλεγχος πέρασε στην κυπριακή κυβέρνηση. Ο σκοπός πλέον της σχολής είναι η εκπαίδευση παιδιών από όλες τις κοινότητες της Κύπρου, Ελληνοκύπριους, Τουρκοκύπριους, Αρμένιους, Μαρωνίτες και Λατίνους.

Αν και η κοινότητα των Τουρκοκυπρίων αντέδρασε αρχικά με το επίτευγμα, τελικά το υποστήριξε καθώς ένας απόφοιτος της σχολής, τον Δεκέμβριο του 2010, παρουσίασε μια συνοπτική εργασία σύμφωνα με την οποία 1301 Τουρκοκύπριοι είχαν περάσει από τη σχολή, μέχρι τότε, και 94 εξ αυτών βραβεύθηκαν, στο δε τελευταίο κεφάλαιο του βιβλίου της εργασίας παίρνει θέση υποστηρίζοντας τη σπουδαιότητα της σχολής στον τομέα της αναγνωρισιμότητας των σπουδών τους, τονίζοντας ουσιαστικά το πρόβλημα αναγνωρισιμότητας των σπουδών που επιφέρει στην περιοχή το υπάρχον πολιτικό αδιέξοδο.

Πρόγραμμα
---------

Το κτίριο της σχολής στη Λευκωσία
Η Αγγλική Σχολή έχει επτά έτη φοίτησης και οι μαθητές είναι ηλικίας από έντεκα μέχρι δεκαεννέα ετών, ενώ η διδασκαλία γίνεται στην Αγγλική Γλώσσα. Το σχολείο θεωρείται ως ένα από τα πιο διάσημα σε ολόκληρη την γεωγραφική περιοχή, με αυστηρά κριτήρια εισόδου. Μαθητές που επιθυμούν να φοιτήσουν εκεί πρέπει να περάσουν ειδικές εισαγωγικές εξετάσεις, ενώ οι περισσότεροι απόφοιτοι στοχεύουν μια εισδοχή σε Βρετανικά και Αμερικανικά πανεπιστήμια.

Η σχολή έχει τα ακόλουθα 16 τμήματα:

|  |  |  |  |
| --- | --- | --- | --- |
| * Αγγλικά
* Ελληνικά
* Τουρκικά
* Σύγχρονες Γλώσσες
 | * Γεωγραφία
* Ιστορία
* Βιολογία
* Χημεία
 | * Σχέδιο και Τεχνολογία
* Φυσική
* Μαθηματικά
* Οικονομικά
 | * Πληροφορική και Τεχνολογία Επικοινωνιών
* Τέχνη και Σχέδιο
* Μουσική
* Φυσική Αγωγή
 |

Σημαντικοί απόφοιτοι
--------------------

* Γλαύκος Κληρίδης
* Εζεκίας Παπαϊωάννου
* Κωνσταντίνος Γιωρκάτζης
* Μητροπολίτης Κυρηνείας Παύλος
* Μιχαλάκης Καραολής
* Νικόλας Παπαδόπουλος (πολιτικός)
* Πραξούλα Αντωνιάδου
* Ραούφ Ντενκτάς
* Χάρης Γεωργιάδης
*

Εξωτερικοί σύνδεσμοι
--------------------

* Η κρίση χτύπησε την Αγγλική Σχολή εφημερίδα Φιλελεύθερος 07-10-2013
* Ασπίδα προστασίας στην Αγγλική Σχολή[*νεκρός σύνδεσμος*] 24-06-2011
* Νέο ΔΣ στην Αγγλική Σχολή 20/01/2011
* Η Αγγλική Σχολή διαπρέπει και πάλι![*νεκρός σύνδεσμος*] 20-12-2013
* Διχοτομούν και την Αγγλική Σχολή[*νεκρός σύνδεσμος*] 22-10-2011
* Η Αγγλική Σχολή Λευκωσίας κατατάσσεται στο 5% μεταξύ 1,251 σχολείων και κολλεγίων στο Ηνωμένο Βασίλειο
* Μοναδικό μικτό σχολείο στη Κύπρο [*νεκρός σύνδεσμος*]
* Παρέμβαση για Μπαϊράμι στην Αγγλική Σχολή
* Η ΟΕΛΜΕΚ ζητά ανάκληση διορισμού τ/κ στην Αγγλική Σχολή
* Kαι... big brother στην Αγγλική Σχολή Κλίμα εκφοβισμού στη συγκέντρωση της Τετάρτης Αρχειοθετήθηκε 2016-08-24 στο Wayback Machine.
* "Σφάζονται" τα κόμματα στη Βουλή για την Αγγλική Σχολή Αρχειοθετήθηκε 2016-03-14 στο Wayback Machine.
* ΑΓΓΛΙΚΗ ΣΧΟΛΗ SOS

Παραπομπές
----------

1. ↑  «2014 Report on International Religious Freedom: Cyprus». US Department of State. Ανακτήθηκε στις 13 Μαρτίου 2016.
2. ↑  Yıltan Taşçı'nın (2010). *Kıbrıslı Türk Değerler [Βραβεύσεις Τουρκοκυπρίων]*. Ανακτήθηκε στις 10 Ιανουαρίου 2014.
3. ↑  «*Entrance Examinations*». Αρχειοθετήθηκε από το πρωτότυπο στις 15 Ιουλίου 2010. Ανακτήθηκε στις 3 Δεκεμβρίου 2012.
4. ↑  «Τμήματα στην επίσημη ιστοσελίδα της Αγγλικής Σχολής». Ανακτήθηκε στις 9 Ιανουαρίου 2014.

Πηγές
-----

* Ο περί Αγγλικής Σχολής (Διοίκηση και Έλεγχος) Νόμος (ΚΕΦ.167)

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The English School, Nicosia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |